Τον Ιούλιο του 2022 διεξήχθησαν σε 2 γύρους οι **βουλευτικές εκλογές στη Δημοκρατία του Κονγκό**. Ο πρώτος γύρος διενεργήθηκε στις 10 Ιουλίου και ο δεύτερος γύρος διεξήχθη στις 31 Ιουλίου.

Στις 10 Ιουλίου 2022 τα εκλογικά κέντρα άνοιξαν από τις 7 το πρωί μέχρι τις 6 το απόγευμα για τους γύρω στα 3 εκατομ. εγγεγραμμένους ψηφοφόρους της χώρας. Τα μέλη των ενόπλων δυνάμεων και της αστυνομίας ψήφισαν νωρίτερα, τη Δευτέρα 4 Ιουλίου. Πάνω από 2.000 υποψήφιοι διεκδίκησαν τις 151 έδρες στην Κονγκολέζικη Εθνοσυνέλευση, αν και οι εκλογές αυτές ήταν μποϊκοταρισμένες από την αντιπολίτευση. Τουλάχιστον 3.000 απεσταλμένοι από ΜΚΟ, την Α.Ε. και την ECCAS (Οικονομική Κοινότητα Κρατών της Κεντρικής Αφρικής) παρακολούθησαν τη διεξαγωγή.

Το Κονγκολέζικο Εργατικό Κόμμα του Ντενί Σασού Νγκουέσσο εξασφάλισε την πλειοψηφία στην Εθνοσυνέλευση, δηλαδή 111 έδρες. Δεύτερα κόμματα ήρθαν η φιλελεύθερη ΕΑΔ-Γιούκι και η Παναφρικανική Ένωση για τη Σοσιαλδημοκρατία, τα οποία κέρδισαν από 7 έδρες το καθένα. Ένας από τους αρχηγούς των δύο κομμάτων, ο Πασκάλ Τσάτι Μαμπιάλα ή ο Πασκάλ Νγκουάνου, θα είναι ο αρχηγός της αντιπολίτευσης.

Εκλογικό σύστημα
----------------

Σύμφωνα με το Σύνταγμα της Δημοκρατίας του Κονγκό, τα μέλη της Εθνοσυνέλευσης εκλέγονται με δημοκρατικές, άμεσες εκλογές, με καθολική και μυστική ψηφοφορία, για πενταετή θητεία. Τα 151 μέλη της Εθνοσυνέλευσης εκλέγονται με απλό πλειοψηφικό σύστημα δύο γύρων από ισάριθμες μονοεδρικές εκλογικές περιφέρειες. Δηλαδή, ο υποψήφιος που θα εξασφαλίσει την απόλυτη πλειοψηφία (πάνω από 50% των ψήφων) ανακηρύσσεται νικητής και αν δεν αναδειχθεί νικητής στον πρώτο γύρο τότε θα αναδειχθεί στον δεύτερο, στον οποίον θα συμμετέχουν οι δύο επικρατέστεροι υποψήφιοι του πρώτου. Η προσέλευση στην ψηφοφορία δεν είναι υποχρεωτική, και δικαίωμα ψήφου έχουν όλοι οι πολίτες της Δημοκρατίας του Κονγκό, ηλικίας άνω των 18 ετών.

Προεκλογική περίοδος
--------------------

Ο Πιερ Μούσα, ο Γενικός Γραμματέας του Κονγκολέζικου Εργατικού Κόμματος, επιβεβαίωσε ότι οι υποψήφιοι που εκπροσωπούν το κόμμα στις εκλογές είναι επιλεγμένοι με αντικειμενικά κριτήρια και θα δείξουν πειθαρχία.

Η Ένωση Ανθρωπιστών Δημοκρατών-Γιούκι, το φιλελεύθερο κόμμα του συγχωρεμένου Γι Μπρις Παρφέ Κολελάς, συμμετείχε στις εκλογές με 32 υποψήφιους. Ο Γι Μπρις Παρφέ Κολελάς ήρθε δεύτερος στις προεδρικές εκλογές της Δημοκρατίας του Κονγκό το 2021, αλλά έχασε τη ζωή του από κορονοϊό προτού δει τα αποτελέσματα. Μετά τον χαμό του αρχηγού, η ΕΑΔ-Γιούκι έχει χωριστεί σε δύο παρατάξεις όσον αφορά την ηγεσία του κόμματος, του Α' αντιπροέδρου του κόμματος Πασκάλ Νγκουάνου και του Β' αντιπροέδρου Γκιλ Μπασιντικίλα. Ο εκπρόσωπος επικοινωνίας του ΕΑΔ-Γιούκι, Ντιοπ Μαχούκους, είπε ότι «*η πολιτική της άδειας καρέκλας δεν αποδίδει*».

### Μποϊκοτάζ στις εκλογές

Η Κονγκολέζικη ομοσπονδία της αντιπολίτευσης έχει μποϊκοτάρει τις εκλογές. Ο αρχηγός της, Κλεμέντ Μιεράσα, παρότρυνε τους Κονγκολέζους να αναρωτηθούν: «*που πηγαίνει το Κονγκό, τι θέλουμε από το Κονγκό; [...] η Κονγκολέζικη ομοσπονδία της αντιπολίτευσης αποφάσισε να μποϊκοτάρει αυτές τις εκλογές*».

Αποτελέσματα
------------

### Δεύτερος γύρος

O δεύτερος γύρος διενεργήθηκε στις 31 Ιουλίου. Στις 3 Αυγούστου εκδόθηκαν τα πρώτα αποτελέσματα από το υπουργείο Εδαφικής Διοίκησης, με βάση το οποία το Κονγκολέζικο Εργατικό Κόμμα κέρδισε συνολικά 111 έδρες και στους 2 γύρους. Η Ένωση των Ανθρωπιστών Δημοκρατών κέρδισε άλλες 4 έδρες στον 2ο γύρο και έφτασε τις 7 συνολικά, ενώ η Παναφρικανική Ένωση για Σοσιαλιστική Δημοκρατία κέρδισε 3 έδρες στον 2ο γύρο, φτάνοντας συνολικά επίσης τις 7. Σε αμφότερους τους γύρους αναφέρθηκε χαμηλή προσέλευση, παρότι οι εκλογικές αρχές δεν δημοσιοποίησαν στοιχεία για τη συμμετοχή στις εκλογές.

Προκαταρκτικά αποτελέσματα των εκλογών| Κόμμα | Έδρες | +/- |
| --- | --- | --- |
|  |  Κονγκολέζικο Εργατικό Κόμμα | 111 | Αύξηση 21 |
|  | Ένωση Ανθρωπιστών Δημοκρατών - Γιούκι | 7 | Μείωση 1 |
|  | Παναφρικανική Ένωση για Σοσιαλιστική Δημοκρατία | 7 | Μείωση 1 |
|  | Άλλοι | 26 | Μείωση 19 |
| **Σύνολο** | **151** | **Σταθερό** |

Παραπομπές
----------

1. ↑  «Africa Elections 2022: All the upcoming votes | African Arguments» (στα Αγγλικά). 1 Ιουλίου 2022. Ανακτήθηκε στις 11 Ιουλίου 2022.
2. ↑  «Republic of Congo's ruling party has clear lead in legislative elections». *www.aa.com.tr*. Ανακτήθηκε στις 23 Ιουλίου 2022.
3. ↑  «Législatives 2022 : Le second tour fixé les 26 et 31 juillet | adiac-congo.com : toute l'actualité du Bassin du Congo». *www.adiac-congo.com*. Ανακτήθηκε στις 30 Ιουλίου 2022.
4. ↑  «Les Congolais aux urnes pour les élections législatives et locales». *www.aa.com.tr*. Ανακτήθηκε στις 11 Ιουλίου 2022.
5. ↑  «Congo-Brazzaville / Elections législatives et locales : dans l'attente des résultats». *www.aa.com.tr*. Ανακτήθηκε στις 11 Ιουλίου 2022.
6. ↑  AfricaNews (10 Ιουλίου 2022). «Congo's legislative elections marred by low voter enthusiasm». *Africanews* (στα Αγγλικά). Ανακτήθηκε στις 11 Ιουλίου 2022.
7. ↑  AfricaNews (3 Μαρτίου 2022). «Congolese opposition snubs govt-backed 'dialogue'». *Africanews* (στα Αγγλικά). Ανακτήθηκε στις 23 Ιουλίου 2022.
8. ↑  AfricaNews (16 Ιουλίου 2022). «The Congo: Ruling party secures lead in 1st round of parliamentary poll». *Africanews* (στα Αγγλικά). Ανακτήθηκε στις 23 Ιουλίου 2022.
9. ↑  AfricaNews (31 Ιουλίου 2022). «Second round of Parliamentary elections in Congo-Brazzaville». *Africanews* (στα Αγγλικά). Ανακτήθηκε στις 1 Αυγούστου 2022.
10. 1 2  lhorizonafricain (31 Ιουλίου 2022). «Qui de Pascal Tsaty-Mabiala et Pascal Ngouanou sera chef de l'opposition politique?». *lhorizonafricain* (στα Γαλλικά). Αρχειοθετήθηκε από το πρωτότυπο στις 5 Αυγούστου 2022. Ανακτήθηκε στις 5 Αυγούστου 2022.
11. ↑  «CONSTITUTION DE LA REPUBLIQUE DU CONGO ADOPTEE PAR REFERENDUM LE 25 OCTOBRE 2015» (PDF) (στα Γαλλικά). 6 Νοεμβρίου 2015. Αρχειοθετήθηκε από το πρωτότυπο (PDF) στις 1 Ιουλίου 2022. Ανακτήθηκε στις 11 Ιουλίου 2022.
12. ↑  «IPU PARLINE database: CONGO (Assemblée nationale), Electoral system». *archive.ipu.org*. Ανακτήθηκε στις 11 Ιουλίου 2022.
13. ↑  «IFES Election Guide | Elections: Congo (Brazzaville) National Assembly 2022». *www.electionguide.org*. Ανακτήθηκε στις 11 Ιουλίου 2022.
14. ↑  «Législatives et locales 2022 : Pierre Moussa met en garde les candidats non investis | adiac-congo.com : toute l'actualité du Bassin du Congo». *www.adiac-congo.com*. Ανακτήθηκε στις 5 Αυγούστου 2022.
15. ↑   *Congo : l'UDH Yuki présente ses 32 candidats pour les législatives*, ανακτήθηκε στις 2022-08-05
16. ↑  Anonym. «Congo-B: the two opposing camps of the UDH-Yuki driven by the desire for reconciliation | tellerreport.com». *www.tellerreport.com* (στα Αγγλικά). Ανακτήθηκε στις 5 Αυγούστου 2022.
17. 1 2  AfricaNews (24 Ιουνίου 2022). «CONGO: The electoral campaign to renew the parliament started». *Africanews* (στα Αγγλικά). Ανακτήθηκε στις 5 Αυγούστου 2022.
18. ↑  «Congo's ruling party sweeps legislative elections». *Africanews* (στα Αγγλικά). 3 Αυγούστου 2022. Ανακτήθηκε στις 4 Αυγούστου 2022.
19. ↑  AfricaNews (3 Αυγούστου 2022). «Congo's ruling party sweeps legislative elections». *Africanews* (στα Αγγλικά). Ανακτήθηκε στις 5 Αυγούστου 2022.